23.2.2023.
HR
Službeni list Europske unije
L 58/1625
KOMISIJA OPERACIJE UZIMANJA I DAVANJA ZAJMOVA — OPERACIJE UZIMANJA I DAVANJA ZAJMOVA ZAJAMČENE PRORAČUNOM UNIJE (INDIKATIVNO)
VII.
JAMSTVO EUROPSKE UNIJE ZA ZAJMOVE EURATOMA ZA POBOLJŠANJE STUPNJA UČINKOVITOSTI I SIGURNOSTI NUKLEARNIH ELEKTRANA U ZEMLJAMA SREDNJE I ISTOČNE EUROPE I ZAJEDNICI NEZAVISNIH DRŽAVA
1.
Pravna osnova
Odluka Vijeća 77/270/Euratom od 29. ožujka 1977.
o ovlaštenju Komisije za izdavanje zajmova Euratoma u svrhu doprinosa financiranju nuklearnih elektrana (SL L 88, 6.4.1977., str. 9.).
2.
Opis
Na temelju Odluke 94/179/Euratom (SL L 84, 29.3.1994., str. 41.)
Europska unija proširuje područje primjene zajmova Euratoma u okviru Odluke 77/270/Euratom na poboljšanje stupnja učinkovitosti i sigurnosti nuklearnih elektrana u zemljama srednje i istočne Europe te Zajednici nezavisnih država.
Najveći iznos zajmova Euratoma za države članice i treće zemlje i dalje je 4 000 000 000 EUR.
Godine 2000.
Komisija je odobrila zajam za nuklearnu elektranu Kozloduy u Bugarskoj (212 500 000 EUR), a posljednja rata isplaćena je 2006.
Godine 2000.
Komisija je odobrila zajam za nuklearnu elektranu K2R4 u Ukrajini, ali je 2004.
smanjila iznos zajma na 83 000 000 USD u protuvrijednosti u EUR.
Na temelju odluke Komisije iz 2004.
odobren je zajam za nuklearnu elektranu K2R4 u iznosu od 39 000 000 EUR (prva tranša) u 2007., u iznosu od 22 000 000 USD u 2008.
i u iznosu od 10 335 000 USD u 2009.
Godine 2004.
Komisija je odobrila zajam za Cernavodă u Rumunjskoj (223 500 000 EUR).
Prva rata u iznosu od 100 000 000 EUR i druga rata u iznosu od 90 000 000 EUR isplaćene su 2005., a posljednja rata u iznosu od 33 500 000 EUR isplaćena je 2006.
Komisija je 2013. odobrila zajam Energoatomu iz Ukrajine od 300 000 000 EUR za sigurnosna poboljšanja nuklearnih elektrana.
Zajam će se osigurati u suradnji s EBRD-om, koji će istovremeno osigurati još jedan zajam od 300 000 000 EUR.
Ocijenjeno je da su uvjeti za stavljanje zajma na raspolaganje u potpunosti ispunjeni 2015. te je zajam proglašen valjanim.
Komisija je 27. svibnja 2015.
u okviru zajma Euratoma Energoatomu odobrila isplate iznosa do 100 000 000 EUR, pod uvjetom da je Energoatom iz zajma koji mu je odobrio EBRD povukao iznos koji nije manji od 50 000 000.
Na te zajmove primjenjuju se državna jamstva koja pokrivaju 100 % nepodmirenih iznosa na kraju godine.
Prva tranša od 50 000 000 EUR isplaćena je u svibnju 2017., a druga tranša od 50 000 000 EUR isplaćena je u srpnju 2018.
Treća tranša u iznosu od 100 000 000 EUR isplaćena je u srpnju 2020, a posljednja tranša u iznosu od 100 000 000 EUR isplaćena je u prosincu 2021.
3.
Učinak na proračun
Od stupanja na snagu Uredbe Vijeća (EZ, Euratom) br.
2728/94 od 31. listopada 1994. o osnivanju Jamstvenog fonda za vanjska djelovanja (SL L 293, 12.11.1994., str.
1.), kasnije izmijenjene Uredbom Vijeća (EZ, Euratom) br.
480/2009 (SL L 145, 10.6.2009., str. 10.) i Uredbom (EU) 2018/409 (SL L 76, 19.3.2018., str.1.), neispunjavanja obveza od strane dužnika pokrivaju se sredstvima iz tog Fonda u okviru raspoloživog iznosa.
Na temelju članka 31. stavka 9.
Uredbe (EU) 2021/947 Europskog parlamenta i Vijeća od 9. lipnja 2021. o uspostavi Instrumenta za susjedstvo, razvoj i međunarodnu suradnju – Globalna Europa, izmjeni i stavljanju izvan snage Odluke br.
466/2014/EU Europskog parlamenta i Vijeća te stavljanju izvan snage Uredbe (EU) 2017/1601 Europskog parlamenta i Vijeća i Uredbe Vijeća (EZ, Euratom) br.
480/2009 (SL L 209, 14.6.2021., str.1.), neto imovina Jamstvenog fonda za vanjska djelovanja na dan 31. srpnja 2021. se prenijela u zajednički fond za rezervacije.
Prijenos je izvršen 1. kolovoza 2021